Leikskólum , grunnskólum , frístundamiðstöðvum og skólahljómsveitum í Reykjavík gefst kostur á að sækja um allt að 200 m.kr. til þróunar - og nýsköpunarverkefna skólaárið 2020 - 2021 frá skóla - og frístundaráði borgarinnar . Forsenda styrkveitingar er að verkefnin byggi á Menntastefnu Reykjavíkur „ Látum draumana rætast “ þar sem leiðarljósið er virkni og þátttaka barna , fagmennska og samstarf . Grundvallarþættir stefnunnar eru fimm : félagsfærni , sjálfsefling , læsi , sköpun og heilbrigði og skulu þróunar - og nýsköpunarverkefni tengjast einum eða fleirum þessara þátta og / eða endurspegla yfirskrift , leiðarljós og framtíðarsýn stefnunnar : Í kraftmiklu skóla - og frístundastarfi öðlast börn og unglingar menntun og reynslu til að láta drauma sína rætast og hafa jákvæð áhrif á umhverfi og samfélag . A-hluti . 150 milljónum verður úthlutað til grunnskóla , leikskóla , frístundamiðstöðva og skólahljómsveita út frá einföldu og skýru umsóknarferli . Fjárhæðir styrkja eru ákveðnar út frá reiknireglu sem tekur til fjölda árlegra stöðugilda , barnafjölda og rekstrarumfangs . Umsóknarfrestur fyrir verkefni í A-hluta er 15. mars 2020 . B-hluti . 50 milljónum verður úthlutað til stærri samstarfsverkefna . Í stærri samstarfsverkefnum verður gerð krafa um þverfaglegt samstarf á milli starfseininga s.s. eins og milli skólastiga , frístundamiðstöðva , skólahljómsveita eða annarra skóla eða starfsstaða innan sem utan hverfis . Styrkir verði að lágmarki 4.000.000 og hámarki 8.000.000 . Umsóknarfrestur fyrir verkefni í B-hluta er 1. mars 2020 . Fyrirspurnir er hægt að senda á sfs@reykjavik.is